Diari Oficial de la Generalitat Valenciana


Sumari del DOGV 9590, del 08-05-2023 (2023/4202)

Anunci d'informe ambiental i territorial estratègic de la modificació puntual de les normes subsidiàries, relativa a la modificació de l'altura, ocupació i volum en zona de magatzems i industrial del municipi.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9590

Data del DOGV
:   08-05-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/4202


Data del document
:   14-04-2023

Organisme emissor


Tipus de document
:   Anunci

Descriptors 

:   * pla d'urbanisme
    * administració local

Anunci d'informe ambiental i territorial estratègic de la modificació puntual de les normes subsidiàries, relativa a la modificació de l'altura, ocupació i volum en zona de magatzems i industrial del municipi. [2023/4202]  
Iniciat procediment d'avaluació ambiental i territorial estratègica simplificat de la modificació puntual de les normes subsidiàries del Real de Gandia relativa a la modificació de l'altura, ocupació i volum en zona de magatzems i industrial del municipi, l'òrgan ambiental municipal emet en data  13 d'abril de 2023  una resolució d'informe ambiental i territorial estratègic, a la qual se li dona publicitat de conformitat amb l'article 53.8 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge de la Comunitat Valenciana:  
  
  
1. Antecedents i documentació presentada.  
Amb data 13.12.2022 mitjançant Decret de l'alcaldia núm. 2022/925 s'admet a tràmit la sol·licitud d'inici de l'Avaluació Ambiental presentada per la mercantil Direlec Group, SL. La sol·licitud s'acompanya del document inicial estratègic i un annex amb esborrany del projecte de modificació puntual del Pla general (NS) vigent en el municipi del Real de Gandia: modificació altura, ocupació i volum en zona de magatzems i industrial, redactat per l'arquitecte Rafael Durá Melis. Es disposa del document en format paper i digital. La documentació aportada és d'acord amb el que s'estableix en l'article 52 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge.(TRLOTUP)  
  
La primera tinent d'alcalde, com a òrgan ambiental i territorial municipal va adoptar la resolució amb data 21 de desembre de 2022 sobre la necessitat de sotmetre a avaluació ambiental estratègica el projecte de modificació puntual de les normes subsidiàries del Real de Gandia: avaluació ambiental de la modificació puntual de les normes subsidiàries del Real de Gandia: modificació altura, ocupació i volum en zona de magatzems i industrial.  
  
2. Planejament vigent  
El municipi del Real de Gandia, compta com a instrument d'ordenació integral del territori amb «Revisió de normes subsidiàries» redactat amb les determinacions i objecte de la Llei del sòl del 76. Aquestes normes es van aprovar per la Comissió Territorial d'Urbanisme amb data 27 de maig de 1992 i publicades en BOP amb data 18 de juliol de 1992.  
  
En aplicació de la disposició transitòria 7a de la Llei 6/1994 reguladora de l'activitat urbanística (LRAU), les normes subsidiàries estan conceptualment assimilades a un Pla general regulat per la LRAU, a l'efecte de la seua aplicació, desenvolupament i modificació. En conseqüència, a l'efecte de la present tramitació, ens trobem davant d'una figura de Pla general, per a la qual cosa tota referència en el present expedient al Pla general vigent, s'ha d'entendre com a referència al la «Revisió de normes subsidiàries aprovades», assimilat com hem dit a Pla general.  
D'altra banda, la disposició transitòria quarta del text refós de la Llei 5/2014 d'ordenació del territori, urbanisme i paisatge de la Comunitat Valenciana aprovat per Decret legislatiu 1/2021 de 18 de juny (TRLOTUP, estableix en l'apartat 1 que els municipis no estaran obligats a promoure un expedient d'adaptació del seu planejament urbanístic al present text refós. I segueix, en l'apartat 2, que els plans generals, les normes subsidiàries de planejament i els projectes de delimitació de sòl urbà aprovats abans del 20 d'agost de 2014 s'assimilaran, a l'efecte de la seua aplicació, al pla general estructural. En conseqüència, tal com explica l'esborrany del projecte, ens trobem davant d'una ordenació regulada per un Pla general estructural amb el contingut de les normes subsidiàries vigents.  
  
  
  
  
Imatge 1 extreta de les NS del Real de Gandia. Delimitació de l'àmbit de la modificació  
  
  
  
3. Objecte i justificació  
La modificació del Pla general que es proposa, com s'exposa detalladament en l'esborrany de la modificació altura, ocupació i volum en zona de magatzems i industrial, té per objecte el canvi de la normativa d'edificació quant a altura, ocupació i volum de la «Zona magatzems i industrial», amb inclusió dels sectors executats i urbanitzats en desenvolupament del planejament parcial, tal com s'estableix en l'article 123 de les normes, de manera que ajusten aquests paràmetres a les condicions d'edificació demandades en la zones d'ús industrial i magatzems i s'afavorisca la implantació, modernització i promoció de noves empreses en les àrees industrials del Real de Gandia.  
La modificació del Pla general proposta afecta a un canvi a les condicions d'edificació de volum, altura màxima i ocupació en la «Zona magatzems i industrial», amb la finalitat d'adaptar-los a les condicions exigibles en l'actualitat a les edificacions de magatzems i industrials recollits en els articles 123, 126, 127 i 129 de les normes urbanístiques del Pla general.  
Així mateix aquesta modificació afecta igualment als articles 13, 15 i 16 de les ordenances de les normes dels plans parcials, Novoperfil i Vernissa posteriors a la vigència de les normes subsidiàries que igualment s'inclouen en la present modificació amb la finalitat de racionalitzar la normativa de tota la zona industrial-magatzems.  
Aquesta modificació afecta igualment a la unitat d'execució Pedrera Castelló al qual són aplicables els articles 123, 126, 127 i 129 de les normes urbanístiques del Pla general.  
La justificació, del canvi de les condicions d'edificació referides que es proposa en la zona, s'indica a continuació.  
En el Pla general del 92 (NS), la zona de sòl urbà qualificada com a «Zona magatzems i industrial» dins d'una àrea d'ús global Industrial inclou tota la part nord del terme municipal, com ha quedat explicitat amb anterioritat i representat gràficament a la foto aèria anterior. En aquesta delimitació s'inclouen, tal com s'indica en l'article 123 de les normes, l'àrea de sòl urbà en desenvolupament de planejament parcial dels sectors de plans parcials Industrial Oest i Nou Accés aprovats definitivament. La normativa d'edificació que afecta a la present modificació es regula dels articles 126, 127 i 129 de les normes urbanístiques del Pla general que estableixen els límits que s'indiquen:  
  
- L'art. 126 estableix que el volum de tota l'edificació no podrà superar els 8 m³/m².  
- L'art. 127 estableix que l'altura màxima de l'edificació serà de 10,00 metres, sense limitació del nombre de plantes o entreplantes d'ús industrial.  
- L'art. 129 estableix que l'ocupació màxima de parcel·la serà del 75 %, definida com el resultat de dividir la projecció ortogonal de les superfícies edificades per la superfície de la parcel·la.  
Han transcorregut 30 anys des de l'aprovació de les referides normes subsidiàries, per la qual cosa les circumstàncies i exigències de les edificacions industrials i d'emmagatzematge han variat substancialment, el que obliga al seu ajust per a l'adaptabilitat, versatilitat, flexibilitat i resiliència que cal exigir a les normes urbanístiques, de manera que fugen de rigideses indesitjables.  
Entre els objectius de les normes del 92 ja s'indicava entre altres «instrumentalitzar una gestió i execució ràpida i operativa de les normes, amb eliminació de les tradicionals imprevisions que en aquest ordre es produïen, arbitrant per a això uns paràmetres que, flexibilitzant les normes, permeten la seua fàcil revisió i adaptació a les circumstàncies canviants».  
Efectivament, al llarg dels anys s'han produït canvis en la situació privilegiada de la zona industrial-magatzems del Real de Gandia. És important referir la construcció i entrada en servei de la variant de la CN- 332 amb connexió a la CV-686 que travessa la zona, com un impuls que l'han convertida en una ubicació privilegiada per a la implantació de tota mena d'indústries i activitats logístiques.  
Tradicionalment el Real de Gandia s'ha consolidat com una fita de centralització d'activitats industrials per la seua situació pròxima a la capital comarcal Gandia. Hui necessita incentius que faciliten la instal·lació de noves empreses com a renovació i substitució de les activitats tradicionalment existents en la zona.  
L'Estratègia Territorial de la Comunitat Valenciana actualitzada a la visió de l'any 2020, estableix un model de desenvolupament que oferisca sòl industrial que aprofite la posició geogràfica estratègica, fomente el desenvolupament industrial, la diversificació i la modernització de l'estructura productiva, que incremente la productivitat dels sectors econòmics i l'atracció de noves empreses.  
Les necessitats de les noves instal·lacions precisen de canvis en la normativa per les següents raons:  
Les necessitats d'emmagatzematge centralitzat, informatitzat i regulat de manera automàtica obliga a majors altures d'edificació que permeten maximitzar l'aprofitament, rendibilitzar les instal·lacions i assegurar la viabilitat econòmica. En 30 anys s'ha passat d'unes instal·lacions manuals a unes instal·lacions totalment automàtiques per a poder competir en el mercat.  
Les instal·lacions de ponts grua en naus industrials de processos de manipulació i transformació requereixen igualment majors altures lliures dins de les naus per a poder mantindre els processos productius.  
Les necessitats d'emmagatzematge frigorífic de major impacte en l'actualitat per l'increment de productes congelats d'alimentació, obliga a majors altures pels aïllaments exigits per normativa.  
Les necessitats d'instal·lacions que requereixen maquinària especialitzada com ara tremuges, sitges, trens i cadenes de fabricació, que pels seus processos de producció requereixen major altura.  
La limitació d'ocupació màxima de la parcel·la, justificada en les normes de l'any 1992 per l'edificació d'una segona planta per a oficines o habitatge vinculat a l'empresa, manca d'utilitat en l'actualitat en desenvolupar-se activitats industrials de major grandària, per la qual cosa l'edificabilitat màxima de 0,90 m²t/m²s no pot aconseguir-se en tindre limitada l'ocupació del 75 %. Per si no fora prou aquesta limitació de l'ocupació tampoc té incidència en la percepció d'una menor ocupació de les parcel·les, ja que en molts casos s'ha deixat el 25 % lliure a l'interior de les edificacions, la qual cosa no ha millorat la permeabilitat visual des dels vials perimetrals.  
La limitació del volum màxim edificable manca de rellevància en estar limitat pels altres paràmetres de l'índex d'edificabilitat neta sobre parcel·la, ocupació màxima i altura màxima edificable.  
La regulació de l'altura màxima edificable es computa segons les normes entre la rasant de la vorera i la cara inferior del forjat, entés en el cas de naus industrials com la cara inferior o suport de les cintres, per la qual cosa l'altura de carener sempre és notablement superior. En molts dels casos existents es rematen les naus amb un faldó fins a l'altura del carener, la qual cosa visualment incrementa l'altura percebuda de les naus.  
El desenvolupament i consolidació dels sectors industrials, així com la proximitat al nucli urbà de Gandia i les immillorables comunicacions per trobar-se a escassa distància del nus de connexió de la variant de la CN- 332, i travessat per la CV-686 de Palma de Gandía a Gandia amb connexió a la CV-60, justifica àmpliament la necessitat d'afavorir la implantació de noves activitats industrials i logístiques.  
La modificació de l'ordenació detallada que es proposa, a més de no afectar negativament els interessos generals, es considera que donarà solució a la problemàtica plantejada i potenciarà la capacitat d'implantar noves instal·lacions logístiques i industrials sense afeccions negatives.  
  
4. Possibles efectes sobre el medi ambient  
Després de realitzar un anàlisi tècnica de la documentació presentada s'observa que:  
En relació al risc d'inundabilitat es realitza d'una banda la incidència de la normativa del Reglament de domini públic hidràulic modificat pel Decret 638/2016 i d'altra banda la incidència de PATRICOVA modificada l'any 2015.  
En la cartografia del Sistema Nacional de Zones Inundables del Ministeri de Medi Ambient, hui Ministeri per a la Transició Ecològica, SNCZI, l'àmbit objecte d'aquesta modificació està afectat puntualment per perill d'inundació de retorn de 500 anys.  
Imatge 2 extreta del visor cartogràfic del Ministeri per a la Transició Ecològica.  
  
Perill d'inundació fluvial per a T= 500 anys. Imatge 3 extreta del visor cartogràfic del Ministeri per a la Transició Ecològica.  
Àrees amb risc potencial significatiu d'inundació (ARPSI)  
  
  
  
A la vista d'aquests plans SNCZI, l'àmbit objecte de la modificació es veu afectat puntualment en dos extrems de l'àmbit objecte d'aquesta avaluació, tan sols en els vials annexos a dues parcel·les ocupades actualment per naus consolidades.  
Segons PATRICOVA, l'àmbit de la modificació no està inclòs en les àrees de nivells de perillositat 1 a 6, nivells que s'estableixen en funció del nivell de calat de la inundació (més de 0,8 m o entre 0,8 i 0,15 m) i de la probabilitat de patir una inundació amb aqueixos nivells de calat, per a un període de retorn de menys de 25 anys, entre 25 i 100 anys i entre 100 i 500 anys. No hi ha, segons PATRICOVA, en tot l'àmbit delimitat una perillositat d'inundació identificada.  
En canvi, l'àmbit sí que està inclòs en el nivell de perillositat geomorfològica de menor perillositat que les anteriors, que indica processos geomorfològics que actuen com un indicador de la presència d'inundacions no catalogades que s'han d'identificar pels efectes susceptibles de generar-les. S'adjunta el pla de les àrees PATRICOVA, en què queda inclòs gran part del terme municipal en general i quasi la totalitat de l'àmbit delimitat objecte de la modificació en el nivell de perillositat geomorfològica.  
  
  
  
  
Imatge 4 extreta del visor cartogràfic de PATRICOVA nivell de perillositat geomorfològica  
  
  
D'acord amb l'art. 10 de la Normativa PATRICOVA, la determinació del risc d'inundació resulta de la consideració conjunta de la perillositat d'inundació i la vulnerabilitat enfront de les inundacions.  
D'altra banda, l'art. 17.3 de la referida Norma, estableix que les modificacions del planejament no poden donar lloc a un increment significatiu del risc d'inundació, entés aquest risc com quan es produeix un increment significatiu de la perillositat de la inundació o s'incrementa la vulnerabilitat de l'ús del sòl.  
Sense perjudici de la inclusió de l'àmbit delimitat en el nivell de perillositat geomorfològica, no es considera que la modificació puga provocar un increment significatiu de la perillositat de la inundació, tenint en compte que la morfologia de les parcel·les i vials de l'àmbit afectat no es modifiquen i la tipologia i ús de les edificacions que les ocupen tampoc.  
Únicament es veu afectada l'ocupació de l'edificació art. 129 (actualment 75 %) en la parcel·la existent que passa a ser del 90 % d'aquesta, així com l'altura de cornisa art. 127 que podria incrementar-se fins a 2 m del que determina el pla general vigent, és a dir, de 10 m a 12 m, amb la finalitat de flexibilitzar les edificacions per a adaptar-se a les noves exigències i necessitats de la indústria actual amb la conseqüent modernització del polígon industrial de real de Gandia tenint en compte a més que l'Estratègia Territorial de la Comunitat Valenciana actualitzada a la visió de l'any 2020, estableix un model de desenvolupament que oferisca sòl industrial que aprofite la posició geogràfica estratègica, fomente el desenvolupament industrial, la diversificació i la modernització de l'estructura productiva, que incremente la productivitat dels sectors econòmics i l'atracció de noves empreses.  
Malgrat aquests increments, es mantenen els altres 2 paràmetres de control de l'edificació en parcel·la, que són: l'edificabilitat (art.126) i la separació a límits, tots dos paràmetres condicionen i racionalitzen les concessions proposades de manera que aquestes modificacions no suposen un increment significatiu del risc d'inundació ni incrementa la vulnerabilitat de l'ús del sòl.  
Cal tindre en compte que la tendència dels nous sistemes constructius apunten a sistemes lleugers i eficients que permeten la ràpida execució dels elements i el comportament eficient d'aquests així com els materials emprats en tipologia de naus industrial-magatzem, el calat de les edificacions tendeixen a ser més superficials per tant fonamentacions menys invasives i més eficients, donada la reducció de les càrregues suportades, i el treball col·laboratiu de l'estructura.  
Cal afegir que la voluntat dels municipis de millorar les condicions de seguretat dels polígons enfront d'incendis, i les noves mesures que s'incorporen en matèria de reutilització d'aigües pluvials, condueix alguns municipis a preveure a curt/mitjà termini la implantació de depòsits de tempestes que a més de donar solucions al formulat suposen un sistema d'alleujament en situacions de pluges torrencials, alleugerint parcialment el risc d'inundació.  
Per tant, la modificació no pot suposar un increment significatiu de la perillositat davant d'inundació prevista tenint en compte que no existeix un canvi substancial del previst en el planejament vigent atès que previsiblement no es produirà un augment de gran importància significativa per a qualsevol període de retorn entre 25 i 500 anys ja que en aquesta modificació no es contemplen elements artificials en la zona inundable de l'àmbit.  
  
5. Consultes realitzades  
Per part de l'òrgan ambiental i territorial d'acord amb l'article 53.1 del text refós de la Llei 5/2014 d'ordenació del territori, urbanisme i paisatge de la Comunitat Valenciana aprovat per Decret legislatiu 1/2021, de 18 de juny (TRLOTUP), la documentació aportada s'ha sotmès a consulta de les següents administracions públiques afectades:  
  
  
Administració publica afectada Consulta notificada Informe emès  
C. Agricultura, Desenvolupament Rural, Emergència Climàtica i Transició Ecològica. 27.12.2022 a) Informe forestal: 22.03.2023  
b) Informe vies pecuàries: 29.03.2023  
C. Política Territorial, Obres Públiques i Mobilitat 28.12.2022 05.04.2023  
Confederació Hidrogràfica del Xúquer 17.01.2022 No contesta  
Servei Territorial d'Urbanisme de València 27.12.2022 10.01.2023  
  
  
S'han emès 4 informes sectorials:  
- D'una banda, la Conselleria d'Agricultura, Desenvolupament Rural, Emergència Climàtica i Transició Ecològica emet un informe en matèria de compatibilitat amb l'Estratègia Territorial de la Comunitat Valenciana (ETCV) emet un informe favorable en relació amb la compatibilitat amb el del Decret 1/2011, de 13 de gener, del Consell sempre que es mantinguen les determinacions analitzades en la modificació puntual de Pla general del Real de Gandia.  
- Així mateix, la Conselleria d'Agricultura, Desenvolupament Rural, Emergència Climàtica i Transició Ecològica emet un altre informe de la Unitat de Vies Pecuàries en el qual indiquen que no existeix cap inconvenient en la continuïtat del projecte, no obstant això no s'han representat gràficament les vies pecuàries, s'informa que en l'estudi d'integració paisatgística que forma part de l'expedient, en la pàgina 15 s'inclou el pla de vies pecuàries en què queden representades gràficament les dues vies pecuàries a què fan referència en el seu escrit. Es proposa incloure el plànol en el document final «Modificació puntual de Pla general del Real de Gandia. Modificació altura, ocupació i volum en zona de magatzems i industrial.»  
- En relació amb l'escrit de la Secció Forestal en què indiquen que no afecta terreny forestal ni Xarxa Natura 2000 ni espais protegits, però que donada la proximitat a terreny forestal s'ha de complir per a les actuacions proposades el Decret 7/2004, de 23 de gener, del Consell pel qual s'aprova el Plec General de Normes de Seguretat en Prevenció d'Incendis Forestals a observar en l'execució d'obres i treballs en els voltants de terreny forestal, es proposa incloure aquesta condició com a apartat 3 de l'article 123 de les normes urbanístiques en el document «Modificació puntual del Pla general del Real de Gandia. Modificació altura, ocupació i volum en zona de magatzems i industrial. B. documents amb eficàcia normativa. Normes urbanístiques.»  
  
- En relació amb l'escrit de Servei Territorial d'Urbanisme de València indiquen que no procedeix emetre informe, per la qual cosa es dona per emplenat.  
  
6. Identificació i valoració dels possibles efectes sobre el medi ambient.  
D'acord amb l'estipulat en l'article 46.3 TRLOTUP text refós de la Llei d'ordenació del territori, urbanisme i paisatge, l'òrgan ambiental i territorial determinarà, tenint en compte els criteris de l'annex VII el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a les quals es refereixen en els articles 48.d i 53.1 del TRLOTUP.  
  
Tal com expressa el projecte en tramitació, estem enfront d'una modificació puntual del Pla general com una modificació menor de l'ordenació detallada d'escassa entitat, per la qual cosa serà objecte d'avaluació ambiental i territorial estratègica simplificada segons el que es disposa en l'article 46.3.a del TRLOTUP.  
El concepte de modificació menor dels plans queda definit en la Llei 21/2013, de 9 de desembre, d'avaluació ambiental,com a transposició i incorporació a l'ordenament jurídic espanyol de la Directiva 2001/42/CE del Parlament Europeu i del Consell, de 27 de juny de 2001, relativa a l'avaluació dels efectes de determinats plans i programes en el medi ambient. Així l'article 5.2.f defineix les modificacions menors com els canvis en les característiques dels plans o programes ja adaptats o aprovats que no constitueixen variacions fonamentals de les estratègies, directrius, i propostes o en o de la seua cronologia.  
  
Com queda indicat en les Memòries del projecte en tramitació, les previsions de la modificació de l'ordenació no suposen alteració de les previsions en relació amb el medi ambient ni el territori respecte a les previstes en el Pla General. No hi ha increment de població permanent residencial, ni de la superfície ocupada, ni suposen un increment del sòl classificat com a urbà o urbanitzable ni suposa una reducció del sòl classificat com no urbanitzable.  
Tampoc suposa alteració de les previsions de dotacions atès que el càlcul de l'Estàndard Dotacional Global es realitzarà considerant globalment els sòls afectats per la modificació. Únicament es modifiquen els paràmetres indicats de volum, altura i ocupació, per la qual cosa no s'altera ni la superfície de dotacions ni l'edificació total pel que no es modifica l'Estàndard Dotacional Global.  
En conseqüència, ja que aquesta modificació no altera ni la superfície de dotacions existents en l'ordenació vigent, ni l'edificació màxima permesa que roman invariable en 0,90 m²/m², queda justificat que no es modifica l'Estàndard Dotacional Global.  
Les modificacions no suposen cap afectació ambiental en els elements estratègics del territori. No afecten el paisatge tal com es justifica en l'estudi d'integració paisatgística, quant al fet que no existeixen modificacions sensibles en l'ocupació.  
La modificació d'ordenació detallada plantejada no té entitat suficient per a suposar un canvi substancial en les directrius definitòries de l'evolució urbana i ocupació del territori del Pla general.  
Per tot això ni afecta a la incardinació del Pla general en l'Estratègia Territorial de la Comunitat Valenciana.  
La modificació no afecta ni té incidència en altres instruments de planejament territorial o sectorial.  
En relació al PATRICOVA queda clar que l'àmbit objecte de la modificació no està inclòs en àrees amb nivells de perillositat 1 a 6, encara que si s'inclou en el nivell de perillositat geomorfològica, de menor perillositat i concreció que les anteriors  
En relació amb el PATRICOVA (imatge 4) ja ha quedat dit en punts precedents que la parcel·la objecte de modificació no és troba inclosa en les àrees amb nivells de perillositat 1 a 6, encara que si s'inclou en el nivell de perillositat geomorfològica, de menor perillositat i concreció que els anteriors.  
En canvi, si es detecten dos punts calents (imatges 2 i 3) en la cartografia de les àrees definides com a àrees amb risc potencial significatiu d'inundació (ARPSI), obtingudes a partir de l'avaluació preliminar del risc d'inundació realitzada per les autoritats competents en matèria d'aigües, costes i protecció civil extret del Sistema Nacional de Cartografia de Zones Inundables i per les administracions competents en la matèria.  
  
La modificació no dona lloc a un increment significatiu del risc d'inundació, entenent aquest com quan es produeix un increment significatiu de perillositat de la inundació o s'incrementa la vulnerabilitat de l'ús del sòl, atès que prenent les mesures correctores adequades en les noves edificacions i l'estimació del nivell de calat màxim en la zona de perillositat geomorfològica, així com en les dues àrees puntuals afectades segons la cartografia ARPSI, poden tindre una afecció quasi nul·la.  
  
En qualsevol cas, la normativa d'edificació objecte d'aquesta modificació per a l'àmbit afectat, d'acord amb el que s'estableix en l'article 20 de la Normativa del PATRICOVA estableix les condicions de l'edificació en relació a la situació de l'edificació, cotes, drenatges, estructures...  
Com ja s'ha indicat, l'aplicació de la modificació no suposa cap afecció ambiental en els elements estratègics del territori, ni afecten el paisatge ja que no hi ha modificacions en l'ocupació del territori, ni suposen afeccions que incidisquen en el canvi climàtic.,  
D'altra banda, no s'han previst ni es consideren necessàries mesures per a previndre, reduir i compensar qualsevol efecte negatiu important en el medi ambient i en el territori, que es derive de l'aplicació de la modificació proposada, així com per a mitigar la seua incidència sobre el canvi climàtic i la seua adaptació a aquest, ja que no es preveuen efectes negatius.  
  
7. Consideracions jurídiques  
L'avaluació ambiental estratègica és l'instrument de prevenció establert en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental i al dret autonòmic per mitjà del text refós de la Llei d'ordenació del territori, urbanisme i paisatge (TRLOTUP) Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, que estableix en el seu art.22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
  
  
8. Proposta dels Serveis Tècnics Municipals de l'acord a adoptar la primer tinent d'alcalde de l'Ajuntament del Real de Gandia com a òrgan ambiental i territorial municipal: informe ambiental i territorial estratègic. Favorable.  
Analitzada la proposta «Modificació puntual del Pla general del Real de Gandia: modificació altura, ocupació i volum en zona de magatzems i industrial», és necessari considerar que l'actuació quedaria emmarcada en l'art. 46.3 del TRLOTUP, d'acord amb els criteris de l'annex VIII d'aquesta llei, la proposta de «Projecte de modificació puntual del Pla general vigent del Real de Gandia», no té incidència significativa en el model territorial del municipi i, tal i com s'indica en l'esborrany del «Projecte de modificació puntual del Pla general vigent del Real de Gandia», i no afecta a les directrius definitòries de l'evolució urbana i l'ordenació del territori.  
En virtut d'això i vista la proposta plantejada, considerem que ens trobem davant d'un Pla d'escassa envergadura i de reduïda extensió, és per això que la present actuació ha de ser objecte d'avaluació ambiental i territorial estratègica pel procediment simplificat.  
  
D'acord amb allò que s'ha exposat, en virtut de les competències com a òrgan ambiental, resolc:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica en el «Projecte de modificació puntual de Pla general vigent (NS) del Real de Gandia: modificació altura, ocupació i volum en zona de magatzems i industrial», d'acord amb els criteris de l'annex VIII del TRLOTUP, per a no tindre efectes significatius sobre el medi ambient, corresponent continuar amb la tramitació de la modificació del Pla d'acord amb la seua normativa sectorial.  
Segons s'estableix en l'art. 53.7 del TRLOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no es procedira a l'aprovació de la modificació puntual en el terme màxim de 4 anys des de la seua publicació.  
En aquest cas, el seu promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Segon  
Notificar als interessats que contra la present resolució, per ser un acte de tràmit, no és possible interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
  
Tercer  
La present resolució es comunicarà a l'òrgan promotor i a l'òrgan substantiu i als interessats que apareguen en la tramitació ambiental d'aquesta actuació.  
  
Quart  
Publicar el present acord en el DOGV indicant que no és susceptible de cap recurs, en tractar-se d'un acte de tràmit, sense perjudici que, si fora el cas, siguen procedents en via judicial contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que en el seu dret estimen convenient.  
  
El Real de Gandia, 14 d'abril de 2023.- L'alcalde: Gustavo Mascarell Tarrazona.